Document ID: /roh_data/filtered/Billingualer_Corpus_interleaved-de-rm.jsonl.gz/1253

This is a text translated from German to Rumantsch Grischun.
Regierung bestätigt: Kein Leistungsauftrag für den Aufbau einer höheren Fachschule für Pflege in Ilanz

Die Bündner Regierung bestätigt ihren Entscheid, der Bündner Fachschule für Pflege in Ilanz, BFP, keinen Leistungsauftrag zum Aufbau und zur Führung einer höheren Fachschule Pflege zu erteilen. Damit Graubünden im nationalen Bildungsmarkt wettbewerbsfähig wird, soll nur am Standort Chur ein Angebot aufgebaut werden, welches den Bündner Bedarf deckt. Der zusätzliche Aufbau der Ausbildung in Ilanz wäre mit jährlichen Mehrkosten von rund einer Million Franken verbunden. Dies erklärt die Regierung in ihrer Antwort auf eine parlamentarische Anfrage aus dem Grossen Rat. Darüber hinaus hat die Regierung eine Petition sowie eine Resolution betreffend Bündner Fachschule für Pflege Ilanz zur Kenntnis genommen.

Neu wird die Pflegeausbildung nach den Vorgaben des Bundes an höheren Fachschulen und Fachhochschulen aufgebaut. Damit der Kanton Graubünden mit gebündelten Kräften im nationalen Bildungsmarkt wettbewerbsfähig wird, hatte sich die Regierung gestützt auf eine Gesamtwürdigung bereits früher dafür ausgesprochen, eine höhere Fachschule Pflege (HF-Pflege) in Chur aufzubauen.

Wie die Regierung in ihrer Antwort auf die in der Dezembersession 2006 des Grossen Rates eingereichte Anfrage Bundi festhält, hatte sie bei diesem Entscheid unter anderem die Gesprächsergebnisse mit der Bündner Fachschule für Pflege Ilanz berücksichtigt. Zudem habe sich ergeben, dass der Aufbau einer zusätzlichen HF-Pflege aufgrund der zu erwartenden Studierendenzahlen und der verfügbaren Praktikumsplätze nicht einem ausgewiesenen Bedarf entspricht und nach heutiger Berechnungsbasis jährliche Mehrkosten von rund einer Million Franken zur Folge hätte.

Die Sichtung und Auswertung der nach dem entsprechenden Beschluss vorgebrachten Argumente zeigen laut Regierung keine neuen Erkenntnisse. Aus bildungspolitischen und wirtschaftlichen Gründen bekräftigt sie daher ihren Entscheid, der BFP keinen Leistungsauftrag zum Aufbau und zur Führung einer höheren Fachschule Pflege zu erteilen. Der bisherige Leistungsauftrag an die Bündner Fachschule für Pflege in Ilanz endet 2011. Auch die geplante Einführung von Bundespauschalen im Bereich der Berufsbildung ändert nichts an dieser Tatsache. Die Pauschalen des Bundes decken nämlich nur einen kleinen Teil der Gesamtkosten der Berufsbildung in den Kantonen ab.

Resolution und Petition zur Kenntnis genommen

Gleichzeitig hat die Regierung die Resolution der Regiun Surselva betreffend Bündner Fachschule für Pflege Ilanz sowie die von gut 11'300 Personen unterzeichnete Petition des überparteilichen Komitees Forza Surselva zur Kenntnis genommen, die sich ebenfalls für den Erhalt der BFP einsetzen.

Wie die Regierung in ihrem Antwortschreiben an die Regiun Surselva erklärt, zeigt die eingereichte Resolution deutlich, dass sich die Delegierten der Regiun Surselva klar dafür aussprechen, in der Surselva zumindest den Bildungsstandort Ilanz zu stärken. Sie bekennen sich dazu, dass sich die Regiun Surselva wohl auch substanziell, bis hin zur Übernahme der Trägerschaft von Bildungseinrichtungen in Ilanz engagieren will. Die Regierung begrüsst ein verstärktes Engagement des Regionalverbandes, zumal dies in anderen Regionen bereits in Teilen Tatsache ist. So leistet beispielsweise die Pro Engiadina Bassa, PEB, bereits seit Jahren namhafte Beiträge an das Hochalpine Institut Ftan.

Zu der in der Resolution enthaltenen Forderung nach "Sofort-Entscheiden" betreffend das Splittingmodell an der Gewerbeschule Ilanz hält die Regierung fest, sie ziehe in dieser Frage eine Entscheidfindung auf ordentlichem Wege vor. Gerade der Schulversuch mit dem Splittingmodell sowie die Anerkennung einer Fachmittelschule an der Handelsschule Surselva zeigen deutlich, dass sich die Regierung in den letzten Jahren durchaus für eine Stärkung des Bildungsstandortes Surselva eingesetzt hat und einsetzt. Dabei sind aber auch die Interessen anderer Regionen des Kantons bei der Zuordnung von kantonal subventionierten Bildungsangeboten mitzuberücksichtigen.

Ausbau wünschbar, aber kaum realisierbar

In ihrer Antwort auf die Petition des Komitees Forza Surselva äussert die Regierung Verständnis dafür, dass ihr Entscheid Enttäuschungen verursachen kann, auch wenn sich dieser auf sachliche Gründe abstützt. Die Pauschalkritik der Petition gegen den Grossen Rat und die Regierung lasse aber unberücksichtigt, dass die Regierung im Bildungsbereich mit verschiedenen Massnahmen in den vergangenen Jahren dazu beigetragen hat, dass Ilanz als regionales Bildungszentrum auf der Sekundarstufe II gestärkt wurde.

Der in der Petition für den ganzen Kanton geforderte "Ausbau einer flächendeckenden Infrastruktur in allen Lebensbereichen" ist laut Regierung zwar wünschbar, aber kaum realisierbar. Insbesondere kann die Regierung im Bildungsbereich die Auswirkungen der drastisch rückläufigen Entwicklung der Geburtenzahlen nicht ungeschehen machen. Die Regierung setzt sich dafür ein, im Bildungsbereich für den Kanton Graubünden ein möglichst breites Angebot zu erhalten und bereitzustellen. Es wird indessen nicht möglich sein, überall Alles anbieten zu wollen. Im Rahmen der erforderlichen Schwerpunktbildung ist sie aber durchaus bereit, die Interessen der einzelnen Regionen zu berücksichtigen und nach Möglichkeit entsprechende Lösungen zu realisieren.

Gremium: Regierung

Quelle: dt Standeskanzlei Graubünden

Data: 20.02.2007

La regenza conferma: Nagina incarica da prestaziun per instituir ina scola professiunala superiura da tgira a Glion

La regenza grischuna conferma sia decisiun, da betg conceder a la scola professiunala da tgira dal Grischun a Glion, SPTG, ina incarica da prestaziun per instituir e per manar ina scola professiunala superiura da tgira. Per ch'il Grischun possia cumpeter en il martgà da furmaziun naziunal, duai vegnir instituida mo a Cuira ina purschida da furmaziun che correspunda als basegns dal Grischun. L'instituziun supplementara da la scolaziun a Glion fiss colliada cun custs annuals supplementars da circa in milliun francs. Quai declera la regenza en sia resposta a la dumonda parlamentara dal cussegl grond. Ultra da quai ha la regenza prendì enconuschientscha d'ina petiziun sco er d'ina resoluziun concernent la scola professiunala da tgira dal Grischun a Glion.

Da nov vegn la scolaziun da tgira instituida tenor las prescripziuns da la confederaziun a las scolas professiunalas superiuras ed a las scolas spezialisadas superiuras. Per ch'il chantun Grischun possia cumpeter cun forzas unidas en il martgà da furmaziun naziunal, era la regenza - sa basond sin ina appreziaziun generala - s'exprimida gia pli baud d'instituir ina scola professiunala superiura da tgira (SPS-tgira) a Cuira.

Sco quai che la regenza menziunescha en sia resposta a la dumonda Bundi ch'è vegnida inoltrada la sessiun dal cussegl grond dal december 2006, aveva ella, en connex cun questa decisiun, resguardà tranter auter ils resultats da la discussiun cun la scola professiunala da tgira dal Grischun a Glion. Ultra da quai era resultà che l'instituziun d'ina SPS-tgira supplementara na correspundia - sa basond sin il dumber da las studentas e dals students sco er sin las plazzas da praticum che stattan a disposiziun - betg ad in basegn. Tenor la basa da calculaziun actuala chaschunass ina tala scola annualmain custs supplementars da circa in milliun francs.

L'examinaziun e l'evaluaziun dals arguments ch'èn vegnids preschentads en il conclus correspundent na mussan tenor la regenza betg novas enconuschientschas. Per motivs da la politica da furmaziun e da la politica d'economia conferma ella perquai sia decisiun, da betg conceder a la SPTG ina incarica da prestaziun per instituir e per manar ina scola professiunala superiura da tgira. L'incarica da prestaziun a la scola professiunala da tgira dal Grischun a Glion terminescha l'onn 2011. Er l'introducziun da pauschalas federalas ch'è planisada en il sectur da la furmaziun professiunala na mida nagut vi da quest fatg. Las pauschalas federalas cuvran numnadamain mo ina pitschna part dals custs totals da la furmaziun professiunala en ils chantuns.

Prendì enconuschientscha da la resoluziun e da la petiziun

Il medem mument ha la regenza prendì enconuschientscha da la resoluziun da la regiun Surselva concernent la scola professiunala da tgira dal Grischun a Glion sco er da la petiziun ch'è vegnida iniziada dal comité independent da las partidas, Forza Surselva, e ch'è vegnida suttascritta da passa 11'300 persunas che vulan er s'engaschar per mantegnair la SPTG.

Sco quai che la regenza declera en sia resposta a la regiun Surselva, mussa la resoluziun inoltrada cleramain che las delegadas e ch'ils delegads da la regiun Surselva s'expriman cleramain per rinforzar Glion sco lieu da furmaziun en la Surselva. Quellas persunas admettan che la regiun Surselva veglia bain s'engaschar en moda substanziala, magari er sco instituziun responsabla per la furmaziun a Glion. La regenza beneventa in engaschament rinforzà da la corporaziun regiunala, tant pli che quai vegn gia pratitgà per part er en autras regiuns. La pro Engiadina bassa, PEB, paja per exempel gia dapi onns contribuziuns considerablas a l'institut autalpin Ftan.

Areguard la pretensiun ch'è cuntegnida en la resoluziun, numnadamain da trair "decisiuns spertas" en connex cun il model da splitting per la scola professiunala a Glion, menziunescha la regenza ch'ella prefereschia en questa dumonda ina procedura da decisiun en moda ordinaria. Gist l'experiment da la scola cun il model da splitting sco er la renconuschientscha d'ina scola media professiunala a la scola mercantila Surselva mussan cleramain che la regenza è s'engaschada e s'engascha ils ultims onns adina puspè per rinforzar il lieu da furmaziun Surselva. En quest connex ston dentant vegnir resguardads er ils interess d'autras regiuns dal chantun, sch'i sa tracta da scumparter purschidas da furmaziun subvenziunadas dal chantun.

In'amplificaziun fiss giavischabla, dentant betg realisabla

En sia resposta a la petiziun dal comité Forza Surselva exprima la regenza ch'ella chapescha che sia decisiun possia chaschunar dischillusiuns, er sche quella è fundada sin motivs objectivs. La critica pauschala da la petiziun cunter il cussegl grond e cunter la regenza na resguarda dentant betg che la regenza ha contribuì ils ultims onns cun differentas mesiras a rinforzar Glion en il sectur da furmaziun sco center regiunal da furmaziun sin il stgalim secundar II.

Ch'i vegn pretendì en la petiziun per tut il chantun ina "amplificaziun da l'infrastructura cumpletta en tut ils secturs da la vita" è per la regenza bain desiderabel, ma strusch realisabel. Surtut na po la regenza betg impedir en il sectur da furmaziun il regress frappant da las naschientschas. La regenza s'engascha per mantegnair e per metter a disposiziun en il sectur da furmaziun ina purschida uschè vasta sco pussaivla per il chantun Grischun. I na vegn però betg ad esser pussaivel da porscher tut dapertut. En il rom da la furmaziun cun accent - ch'è indispensabla - è la regenza però adina pronta da resguardar ils interess da las singulas regiuns e da realisar, sche pussaivel, soluziuns correspundentas.

Gremi: regenza

Funtauna: rg chanzlia chantunala dal Grischun

Data: 20.02.2007